એવું પણ કહેવાય છે કે, 2019માં લોકસભાની ચૂંટણી આવે તે પહેલાં સમિતિમાં ભાજપના સાંસદોના દબાણને કારણે આ રિપોર્ટ સંસદમાં રજૂ થતો અટકાવી દેવાયો છે.એવો અહેવાલ પણ સામે આવ્યો છે કે, સમિતિના અધ્યક્ષ વિરપ્પા મોઇલીએ આ મુદ્દા પર ભાજપના સભ્યો સાથે વાત કરી હતી જેથી નોટબંધીના નિર્ણય પર તૈયાર થયેલા આ રિપોર્ટ પર ચર્ચા થાય અને પ્રસ્તાવ લાવી શકાય પરંતુ 31 સાંસદ ધરાવતી સમિતિમાં ભાજપના 17 સાંસદોએ વિરોધ કરતાં સમિતિમાં ચર્ચા માટે રિપોર્ટ રજૂ કરી શકાયો નહોતો. સમિતિમાં રિપોર્ટ પર ચર્ચા માટે સર્વસંમતિ સાધવામાં નિષ્ફળતા મળી હતી. આમ નોટબંધીનો મુદ્દાે ફરી એક વખત ચર્ચામાં આવ્યો છે ત્યારે આ બાબતે સરકાર કોઈ નિવેદન કરે છે કે કેમ તે જોવાનું રહે છે.